CELEX: 32016D0063
Language: da
Date: 2016-01-15 00:00:00
Title: Rådets afgørelse (EU) 2016/63 af 15. januar 2016 om Kroatiens tiltrædelse af konventionen, som er udarbejdet på grundlag af artikel K.3, stk. 2, litra c), i traktaten om Den Europæiske Union, om bekæmpelse af bestikkelse, der involverer tjenestemænd ved De Europæiske Fællesskaber eller i Den Europæiske Unions medlemsstater

21.1.2016   
            
            
               DA
            
            
               Den Europæiske Unions Tidende
            
            
               L 14/23
            
         RÅDETS AFGØRELSE (EU) 2016/63
   af 15. januar 2016
   om Kroatiens tiltrædelse af konventionen, som er udarbejdet på grundlag af artikel K.3, stk. 2, litra c), i traktaten om Den Europæiske Union, om bekæmpelse af bestikkelse, der involverer tjenestemænd ved De Europæiske Fællesskaber eller i Den Europæiske Unions medlemsstater
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union,
   under henvisning til traktaten om Kroatiens tiltrædelse,
   under henvisning til akten om Kroatiens tiltrædelse, særlig artikel 3, stk. 5,
   under henvisning til henstilling fra Europa-Kommissionen,
   under henvisning til udtalelse fra Europa-Parlamentet (1), og
   ud fra følgende betragtninger:
   
               (1)
            
            
               Konventionen, der er udarbejdet på grundlag af artikel K.3, stk. 2, litra c), i traktaten om Den Europæiske Union, om bekæmpelse af bestikkelse, der involverer tjenestemænd ved De Europæiske Fællesskaber eller i Den Europæiske Unions medlemsstater (2) (»konventionen om bekæmpelse af bestikkelse, der involverer tjenestemænd«), blev undertegnet den 26. maj 1997 og trådte i kraft den 28. september 2005.
            
         
               (2)
            
            
               I henhold til artikel 3, stk. 4, i tiltrædelsesakten for Kroatien (»tiltrædelsesakten«) tiltræder Kroatien de konventioner og protokoller, som medlemsstaterne har indgået, og som er anført i bilag I til tiltrædelsesakten, hvilket bl.a. omfatter konventionen om bekæmpelse af bestikkelse, der involverer tjenestemænd. De træder for Kroatiens vedkommende i kraft på en dato, som Rådet fastlægger.
            
         
               (3)
            
            
               I henhold til artikel 3, stk. 5, i tiltrædelsesakten træffer Rådet afgørelse om alle de tilpasninger, som kræves i forbindelse med tiltrædelsen af disse konventioner og protokoller —
            
         VEDTAGET DENNE AFGØRELSE:
   Artikel 1
   Konventionen om bekæmpelse af bestikkelse, der involverer tjenestemænd, træder i kraft for Kroatiens vedkommende den første dag i den første måned efter datoen for offentliggørelsen af denne afgørelse.
   Artikel 2
   Den kroatiske version af konventionen om bekæmpelse af bestikkelse, der involverer tjenestemænd (3), har samme gyldighed som de øvrige sprogversioner af konventionen om bekæmpelse af bestikkelse, der involverer tjenestemænd.
   Artikel 3
   Denne afgørelse træder i kraft dagen efter offentliggørelsen i Den Europæiske Unions Tidende.
   
      Udfærdiget i Bruxelles, den 15. januar 2016.
      
         
            På Rådets vegne
         
         J.R.V.A. DIJSSELBLOEM
         
            Formand
         
      
   
   
      (1)  Udtalelse af 10.6.2015 (endnu ikke offentliggjort i EUT).
   
      (2)  EFT C 195 af 25.6.1997, s. 2.
   
      (3)  Den kroatiske version af konventionen er offentliggjort i en specialudgave af EUT (kapitel 19, nr. 014, s. 120).